**Ordonanta nr. 21**

privind gospodarirea localitatilor urbane si rurale

  In temeiul prevederilor art. 107 din Constitutia Romaniei si ale art. 1 pct. IV.1 din Legea nr. 751/2001 privind abilitarea Guvernului de a emite ordonante,

**SECTIUNEA a 2-a**  Obligatiile cetatenilor

 **Art. 10**. - In aplicarea prevederilor prezentei ordonante cetatenilor le revin urmatoarele obligatii:

   a) intretinerea si curatenia locuintelor pe care le detin in proprietate sau cu chirie, a anexelor gospodaresti, a curtilor si imprejmuirilor acestora;

   b) curatarea fatadelor locuintelor si a altor constructii amplasate la frontul strazii, tencuirea si zugravirea periodica a acestora, potrivit masurilor stabilite de consiliile locale;

   c) finalizarea constructiilor incepute, pe baza autorizatiilor eliberate de primari, in conditiile si in termenele stabilite de acestea;

   d) repararea si intretinerea instalatiilor aferente imobilelor;

   e) mentinerea curateniei pe trotuare, pe partea carosabila a strazii sau a drumului, pe portiunea din dreptul gospodariei si a locurilor de parcare pe care le folosesc;

   f) indepartarea zapezii si a ghetii de pe trotuarele din dreptul imobilelor in care locuiesc sau pe care le folosesc in alte scopuri;

**"g) pastrarea curateniei pe arterele de circulatie si in locurile publice;"**

   h) respectarea masurilor stabilite de consiliile locale si judetene pentru asigurarea igienei publice si a curateniei in localitati;

   i) depozitarea reziduurilor menajere si a gunoaielor numai in locurile special amenajate de autoritatile administratiei publice locale;

   j) curatarea mijloacelor de transport la intrarea acestora pe drumurile publice.

 **"k) curatarea si intretinerea santurilor, rigolelor si podetelor aferente proprietatii."**

 Articolul 10, litera k) completata de art.unic pct.5 din Legea 515/2002

"**Art. 11.** **- Asociatiile de proprietari vor prelua, potrivit prevederilor legale, unele dintre obligatiile ce revin cetatenilor, potrivit prevederilor prezentei ordonante, si vor raspunde pentru realizarea acestora in fata autoritatilor administratiei publice locale."**